Pirnvööt

pisi|Roideprofiilid Kuressaare linnusest. Vasakul pirnvöötroie, paremal rihvkülgedega roie
Pirnvööt (saksa keeles Birnstabhttp://www.rdklabor.de/wiki/Birnstab) on pirnitaolise ristlõikega roide- või turbaprofiil hilisemas gooti ehituskunstis.

Pirnvöödi eelkäijad ja rööpvormid on juba varagootikas esinev teravmõigasroie, kumerate külgedega ja teravdatud harjaga mõigasroideprofiil ning sellega sarnane turbaprofiilEesti arhitektuur: Oskussõnastik, lk 22. 1993. Pirnvööt erineb neist rihva märksa tugevama osakaalu poolest profiilis.

Eesti arhitektuuris esineb tüüpiline pirnvööt, äratuntava S-kujulise joonega profiilis, Valjala kiriku polügoonaalse koorilõpmiku roietel, Kuressaare linnuse ristikäigu võlviroietel ning ristikäigu portaali palestikus. Pirnvöödiprofiiliga roidetelliseid on leitud Tartu Jaani kirikusthttps://register.muinas.ee/public.php?menuID=archivalmaterial&action=view&id=6061, samuti on pirnvööt sealse pseudotrifooriumi niššide raamistuseshttps://register.muinas.ee/public.php?menuID=archivalmaterial&action=view&id=4104.

Pirnvöötroidega sarnaneb teine tüüp, pirnvöötroidest tuletatud rihvkülgedega roie, mille profiil on sarnaselt piklik, aga ta kõik pinnad on nõgusad. Viimane esineb näiteks Kuressaare linnuse pidurefektooriumi roietel.

 Pildid 

 Vaata ka 
 Ümarvööt
 Ehisliist
 Mõigasroie

 Viited 

Kategooria:Arhitektuursed kaunistused
Kategooria:Keskaja Euroopa arhitektuur
Kategooria:Ehisliistud